kardosdrur/scandi-wiki huggingface dataset:
Videnskabelig dokumentation

I naturvidenskaben kan der kun føres dokumentation for, at en videnskabelig hypotese eller teori ikke er korrekt. Alligevel benyttes betegnelsen "dokumentation" ofte om videnskabelige resultater i medierne, selv om der blot er tale om evidens, statistisk sandsynlighed eller endda blot korrelation.

Princippet om at det kun kan bevises at en videnskabelig hypotese ikke er korrekt (man siger at hypotesen falsificeres) blev udviklet af filosoffen Karl Popper. Pointen er, at uanset hvor mange data vi har til rådighed, der støtter hypotesen, kunne der dukke nye op der modsiger den. Man kan således ikke konkludere at en hypotese er sand eller bevist, men kun at den endnu ikke er modbevist. Hypoteser der er bekræftet af store mængder data og ikke er falsificeret i lang tid ophøjes ofte til status af fysiske love, selv om det ikke ændrer på at de kunne vise sig forkerte.

Et eksempel: Man har en hypotese om at alle ravne er sorte. Man undersøger derefter 15000 ravne, og finder at alle er sorte. Alligevel er der intet bevis på at alle ravne er sorte. Dersom man imidlertid finder en hvid ravn mellem de 15000, så er det et bevis på at ikke alle ravne er sorte.

Naturvidenskab
Seksbenede leddyr

Seksbenede leddyr (Hexapoda – fra græsk hex = seks, poda = fod, ben) er en underrække af leddyr, og indeholder den største gruppe af dyr i artsantal, bl.a. insekter og et par mindre grupper af vingeløse leddyr. Seksbenede leddyr er navngivet pga. deres største kendetegn:  Tre benpar. De fleste andre leddyr har mere end tre par ben.

Klassifikation 
Underrække: Hexapoda
 Klasse: Elliplura
 Orden: Collembola (Springhaler)
 Orden: Protura (Proturer)
 Klasse: Diplura
 Orden: Diplura (Diplurer)
 Klasse: Insecta (Insekter)

Referencer 

Leddyr
Lov (naturvidenskab)

En regel eller et princip, som beskriver et mønster i naturen, er en naturvidenskabelig lov. En uafhængigt og er tilstrækkeligt efterprøvet beskrivelse af en direkte forbindelse mellem årsag og virkning af et fænomen, udledt af eksperimenter og / eller observationer. Loven skal være bredere formuleret end blot at beskrive simple fakta som for eksempel vands frysepunkt eller kogepunkt.

Videnskabelige love anses for etableret og er generel anvendelige (i bestemt kategori af ting eller fænomen under passende betingelser), og i modsætning til en videnskabelig teori, giver ikke en mekanisme eller en forklaring på et givent fænomen. 

Videnskabelige love er ikke nødvendigvis endelige og skal kunne falsificeres.

Oprindelse 
Udtrykket lov er en arv fra de tidligste dage af videnskab, da man troede, at universet fungerede på som det gjorde, fordi Gud havde etablerede visse naturlige love, der dikterede, hvordan tingene bør og ikke opføre sig.

Eksempler på fysiske love
 Maxwells love
 Newtons love
 Faradays induktionslov
 Afstandskvadratloven

Se også 
 Empirisme
 Bevis (naturvidenskab)
 Postulat
 Hypotese
 Teori

Filosofi
Videnskabelig metode
Valence

Valence er hovedby i det franske departement Drôme.

Byen, som i 1999 havde 64.260 indbyggere, ligger på Rhônes venstre bred, omtrent midtvejs mellem Lyon og Avignon. Oprindelig var den en romersk koloni, Valentia. Byen har været bispesæde siden 300-tallet.

I dag er Valence et handels- og industricentrum. Seværdighederne omfatter et romansk kapel og renaissancekapellet Pendentif fra 1548.

Galleri

Eksterne henvisninger 

 Byen Valences websider (fransk)

Byer i Drôme
Auvergne-Rhône-Alpes
Kevin Spacey

Kevin Spacey Fowler (født 26. juli 1959) er en amerikansk film- og teaterskuespiller, og teaterinstruktør.

Han har fået henholdvis en Oscar for bedste mandlige birolle og bedste mandlige hovedrolle for sine roller i filmene The Usual Suspects (1995) og American Beauty (1999). Han har også medvirket i Giv det videre, Beyond the Sea og som Lex Luthor i Superman Returns.

Han modtog i 1991 en Tony Award for sin rolle som Louie i skuespillet Lost in Yonkers og i 1999 fik Spacey en stjerne på Hollywood Walk of Fame.

Fra 2017 har Spacey været anklaget for seksuelle krænkelser begået fra 1980'erne og frem. Pga. anklagerne blev Spacey fjernet fra den sidste sæson af House of Cards og fjernet fra flere film. Han blev i sagen om seksuelle krænkelser begået mod Anthony Rapp frikendt ved retten i New York i oktober 2022 og retten i London juli 2023 for krænkelser, der blandt andet skulle være begået, mens han var kunstnerisk chef for Old Vic-teatret mellem 2004 og 2015.

Udvalgt filmografi 
 Henry & June (1990)
 The Usual Suspects (1995)
 Se7en (1995)
 A Time to Kill (1997)
 L.A. Confidential (1997)
 American Beauty (1999)
 Giv det videre (2000)
 The Shipping News (2001)
 Beyond the Sea (2004)
 Superman Returns (2006)
 Moon (2009)
 De satans chefer (2011)
 Baby Driver (2017)

Tv-serier 
 Wiseguy (1988)
 House of Cards (2013-)

Referencer

Eksterne henvisninger 

 
 

Skuespillere fra USA
Oscar for bedste mandlige birolle
Oscar for bedste mandlige hovedrolle
Hollywood Walk of Fame
Sandgravvold

Sandgravvold ved Gammelgård i Storring Sogn, Framlev Herred er et overpløjet voldsted i den nu udtørrede Gammelgaard Sø, og har ifølge traditionen været Rane Jonsens borg.
 
Det har bestået af en stor, kunstig frembragt borgø. Udjævninger og overpløjning har stået på i lang tid, og man er stadigt stødt på bygningsrester og brugsgenstande. I 1920 lod Nationalmuseet foretage udgravning, hvorved der fandtes betydelige mængder tømmer fra bindingsværksbygninger og deres fundering i den sumpede grund. En plankebro har fra borgen ført mod nordøst til det faste land (ca 300 m). I 1957-58 blev mange af broens pæle fjernet. Hvor broen nåede land, findes endnu et voldsted, kaldet Klosterknoldene, som er stærkt udjævnet. Det synes at have bestået af to små runde borgbanker adskilt af grave. På selve borgøen er der fundet en importeret keramikkande med to ansigter (en kvinde og en mand). Den regnes som et af vor middelalders mest originale produkter og er formentlig importeret fra Centraleuropa i 1300-tallet. Den findes nu på Nationalmuseet. Om dobbeltvoldstedet ved broen er samtidig med holmens borg, lader sig ikke afgøre. 

Anlægget minder om Sallingholm, Halkær og Boringholm ved Hvirring i Nim Herred. 

De lokale traditioner bevarer mindet om borgen, der har været forsvundet i 500 år. Rane Jonsen, som skal have ejet den, var Erik Glippings kammermester og spillede ifølge overleveringen en lidet flatterende rolle ved kongemordet i Finderup Lade 1286. Få km mod øst ligger to bakker, Stejlehøj og Dronningehøj. Ifølge overleveringen blev Rane henrettet på den ene, mens enkedronningen så til på den anden. Historikere mener dog, han blev henrettet på Sjælland. Borgen kan dog godt have været hans. Han var af Hvideslægten, og det samme var nogle af dens senere ejere (skøde til Stig Andersen Hvide i 1342, en sønnesøn til Marsk Stig.) Rane tilskrives dog også en borg på Mols, Rane Ladegård, men også herom hersker der usikkerhed.

Eksterne kilder og henvisninger 
 Trap Danmark Århus Amt 
 Tidskriftet Skalk nr. 3 1958 : Rane Jonsens borg
 DCKonline.dk

Voldsteder i Skanderborg Amt
Voldsteder i Århus Amt
Bygninger, konstruktioner og anlæg i Skanderborg Kommune
Bjerregaard

Bjerregaard eller Bjerregård henviser til forskellige personer, geografiske områder etc.:

Steder
 Bjerregård (Gjellerup Sogn) – en bebyggelse i Gjellerup Sogn, Herning Kommune
 Bjerregård (Hvide Sande Sogn) – en bebyggelse i Hvide Sande Sogn, Ringkøbing-Skjern Kommune
 Bjerregård (Vejrup Sogn) – en bebyggelse i Vejrup Sogn, Esbjerg Kommune
 Bjerregård (Vedersø Sogn) – en bebyggelse og et ejerlav i Vedersø Sogn, Ringkøbing-Skjern Kommune
 Bjerregård (Brande) – Gammelt brunkulsleje nær Brande, Midtjylland, Ikast-Brande Kommune

 Personer
 Hans Bjerregaard – dansk præst.
 Hans Jensen Bjerregaard – dansk bonde.
 Henrik Anker Bjerregaard – norsk digter.
 Jacob Bjerregaard Jørgensen – tidligere formand for DSU og borgmester i Fredericia Kommune.
 Lucas Justra Bjerregaard – dansk golfspiller.
 Per Bjerregaard – læge og tilknyttet Brøndby IF.
 Ritt Bjerregaard – dansk politiker.
Lucas Justra Bjerregaard

Lucas Justra Bjerregaard (født 14. august 1991 i Frederikshavn) er en dansk professionel golfspiller, der spiller på European Tour.

Resultater 
 Nr. 2 ved Danmarksmesterskabet i slagspil, 2006.
 Nr. 3 ved DM i hulspil 
 Nr. 10 ved EM individuelt 2006. 
 Nr. 2 ved Danish Youth International Championchip 
 Nr. 1 ved EM for Hold 2007
 Nr. 8 ved EM individuelt
 Nr. 5 ved German Boys Open
 Nr. 1 ved Danish International Amateur Championship 2007
 Nr. 1 ved Nordic Championship
 Nr. 2 ved French Boys Open (slagspil 2008)
 Nr. 1 ved Danish International Amateur Championship 2008
 Nr. 2 ved Greece International Amateur Championship 2008
 Nr. 1 ved EM for Hold 2009
 Nr. 1 ved EM individuelt 2009
 Nr. 2 ved Harder German Masters 2009
 Nr. 3 ved The Spirit Championship 2009
 Nr. 1 ved The World Championship Japan 2010
 Nr. 5 ved EM for Hold 2010
 Nr. 2 ved  Ved Danmarksmesterskabet 2010
 Nr. 1 ved European Amateur Championship Finland 2010

Eksterne henvisninger 
  

Golfspillere fra Danmark
Personer fra Frederikshavn
The Spy Who Loved Me

The Spy Who Loved Me (Spionen der elskede mig) er en britisk actionfilm fra 1977. Filmen er den tiende i EON Productions serie om den hemmelige agent James Bond, der blev skabt af Ian Fleming.

Filmens titel stammer fra Flemings roman The Spy Who Loved Me men efter aftale med Fleming, der tilsyneladende havde fortrudt sin historie, måtte man kun bruge netop titlen på romanen. Til handlingen måtte man derfor skrue en ny historie sammen, hvilket viste sig at være lettere sagt end gjort. Der måtte en række forfattere og manuskripter til, før Christopher Wood havde fundet succes-formlen. En tanke om at benytte figuren Blofeld og terrororganisationen SPECTRE fra tidligere film måtte dog droppes efter protester fra Kevin McClory, der gjorde krav på rettighederne til dem. Men da filmen til gengæld ikke havde noget med en af de oprindelige romaner, autoriserede EON Productions Wood til at skrive en på basis af filmmanuskriptet. Det blev til James Bond, The Spy Who Loved Me, der udkom samme år.

For at få plads til scenerne med det indre af supertankeren Liparus var det nødvendigt at opføre et nyt studio, 007 Stage, hos Pinewood Studios for 1, 8 mio. USD. Ved de udvendige scener med skibet blev der benyttet modeller, der blev filmet i Bahamas. Til scenen hvor Lotus Esprit-bilen bliver forvandlet til en undervandsbåd blev der benyttet syv modeller og mock-ups til at vise de forskellige stadier i forvandlingen. Kun en enkelt bil fungerede faktisk som undervandsbåd. Den var dog ikke vandtæt, så de ombordværende måtte have dykkerudstyr på.

Plot 
En britisk og en sovjetisk ubåd forsvinder på mystisk vis. James Bond og den sovjetiske agent major Anya Amasova sættes på sagen. De støder på hinanden i Egypten og på den tårnhøje Jaws, der arbejder for skurken Stromberg, der vil skabe et nyt Atlantis.

Crew 
 Producent: Albert R. Broccoli
 Manuskript: Christopher Wood og Richard Maibaum
 Instruktør: Lewis Gilbert

Medvirkende 
 Roger Moore – James Bond
 Curt Jurgens – Carl Stromberg
 Barbara Bach – Major Anya Amasova
 Richard Kiel – Jaws
 Caroline Munro – Naomi
 Walter Gotell – General Gogol
 Goeffrey Keen – Britisk forsvarsminister
 George Baker – Kaptajn Benson
 Michael Bilington – Sergei
 Bernard Lee – M
 Desmond Llewelyn – Q
 Lois Maxwell – Miss Moneypenny

Eksterne henvisninger

Noter 

James Bond-film
Britiske film fra 1977
Actionfilm fra Storbritannien
Engelsksprogede film
Geodætisk kuppel

En geodætisk kuppel er en moderne kuppelkonstruktion, der består af et netværk af standardiserede enheder, f.eks. korte stål- eller aluminiumsrør, som sammensættes til et system af trekanter, dækket af eller udfyldt med et let materiale som letmetal, plast eller karton.

Den geodætiske kuppel, som således omfatter en sfærisk form men bæres af gennemgående rette enheder, giver overordentlig lette rumkonstruktioner med teoretisk set ubegrænsede dimensioner.

Eksterne henvisninger 

Tagformer
Geodætiske kupler
Anthony Lledo

Anthony Lledo (født 11. januar 1972) er en dansk komponist. Han har komponeret musik til adskillige film og tv-serier.

I 2008 flyttede Anthony Lledo til Los Angeles efter invitation fra den engelske filmkomponist Harry Gregson-Williams og arbejdede efterfølgende som komponist og arrangør på film som X-Men Origins: Wolverine, Jerry Bruckheimer/Mike Newells Prince of Persia: The Sands of Time, DreamWorks' Shrek Forever After, Ben Afflecks The Town, Jon Favreaus Cowboys & Aliens (starring Harrison Ford og Daniel Craig) og Tony Scott filmene The Taking of Pelham 1 2 3 og Unstoppable.

Lledo har også komponeret musik til den firedobbelte Emmy Award vindende film Gettysburg, executive produced by Ridley Scott og Tony Scott, den svenske film Frostbite, den amerikanske horror/thriller Darkroom, den animerede fantasy tv serie Legends of Chima samt DR's Vilde Vidunderlige Danmark.

Sammen med komponisten Mikkel Maltha har Lledo komponeret musikken til Journal 64, den fjerde film i Afdeling Q serien baseret på Jussi Adler-Olsens populærer bøger, Smagen af sult samt tv-serien Forhøret.

Eksterne henvisninger 

 AnthonyLledo.com – Officiel hjemmeside.
 
 

Filmkomponister fra Danmark
Komponister fra Danmark
Francisco Pizarro

Francisco Pizarro (født ca. 1471, død 26. juni 1541) var spansk conquistador, erobrer af Inkariget og grundlægger af byen Lima – hovedstaden i det nuværende Peru.

Francisco Pizarro blev født i 1470'erne i Trujillo, (Extremadura), Spanien. Han var uægte søn af oberst Gonzalo Pizarro (senior) og ældste bror til Gonzalo Pizarro (junior), Juan Pizarro og Hernando Pizarro. Som ung kom han til den nye verden, hvor han blandt andet gjorde tjeneste på et utal af ekspeditioner ind over det mellemamerikanske fastland i jagten på indianere og hurtige penge. Det var på en sådan ekspedition i 1513 under ledelse af Vasco Núñez de Balboa, at Francisco Pizarro som en de første spaniere nogensinde kunne betragte Stillehavets storslåede natur. Hans grandfætter var Hernándo Cortés, erobrer af Mexico.

Francisco Pizarro fik derud over også to børn med den sidste Sapa Inka Atahualpas søster.

Se også  
 Spaniens kolonisering af Amerika
 Spaniens erobring af Peru og Bolivia

Eksterne henvisninger 

 

Opdagelsesrejsende fra Spanien
Bolivias historie
Perus historie
Inkariget
Flyvesand

Flyvesand kalder man sand, der bliver flyttet af vinden. Når sandet falder til ro, vil det ofte være aflejret som klitter, som kan dannes både ved kysterne og inde i landet. Disse "indsande", som de kaldes, er dannet i perioden, før skovene beskyttede landet. De store sandmængder, der var aflejret under den seneste istid (Weichselistiden), blev på den måde flyttet til helt nye steder.

I nutidens kulturlandskab er skovene stort set ryddet af vejen, og hvis ikke der er læhegn til at standse vinden, bliver den tørre jord blæst op fra forårstidens nøgne marker. Begivenheden kaldes sandflugt, og det nyligt aflejrede materiale, bestående af muldens fineste partikler, er nu blevet til flyvesand.

Danmark 

I Danmark er der flere kendte eksempler på, hvordan sand har flyttet sig med store konsekvenser til følge; fra Nordjylland kendes både Råbjerg Mile og Den tilsandede kirke, og i Tisvilde Hegn sandede en landsby ved navn Torup til i 1500-tallet.

Sand
Sedimentære bjergarter
Mon

Et mon (紋) er et japansk emblem, der kan sammenlignes med det europæiske heraldiske våben. Mon forestiller ofte stærkt stiliserede planter eller dyr, er gerne runde, men har ikke faste farver. Mon har traditionelt været benyttet på klæder, møbler, flag og andre steder, hvor man har ønsket at tilkendegive ejer- eller loyalitetsforhold.

Heraldik
Japan
Japanske vendinger
Færøske kroner

Færøske kroner () er valutaen på Færøerne.

Færøske kroner er ikke en uafhængig valuta, men almindelige danske pengesedler med færøske motiver og de udstedes ligesom anden dansk valuta af Danmarks Nationalbank. Mellem 2001 og 2005 blev den hidtil anvendte serie erstattet af en ny serie med forbedret sikkerhed, der skulle beskytte mod forfalskninger. Der bruges samme mønter som i resten af Danmark.

Eftersom færøske kroner ikke er en uafhængig valuta, findes der ingen tilsvarende ISO 4217-kode. I stedet bruges blot ISO 4217-koden for danske kroner, dvs. DKK.

På Færøerne betragtes danske sedler som udenlandsk valuta, ligesom færøske sedler i Danmark. De er derfor som udgangspunkt ikke gyldige betalingsmidler disse steder. Dog kan begge sedler veksles vederlagsfrit af Nationalbanken. Desuden er der en række erhvervsdrivende begge steder, som frivilligt accepterer denne udenlandske valuta alligevel.

Ifølge Lov om pengesedler m.v. på Færøerne af 12. april 1949 udstedes pengesedlerne med samme værdi som de danske. Aministrationen af pengevæsenet hører under Statsministeriet, mens den lokalt varetages af rigsombudsmanden sammen med en repræsentant for landsstyret.

Se også 

 Grønlandske kroner

Kilder 

Kroner
Lord Lyon

Lord Lyon King of Arms er den skotske våbenkonge og den lavestrangerende rigsembedsmand ("Great Officer of State") i  Skotland.

Lord Lyon er ansvarlig for skotske statsceremonier, har til opgave at regulere skotsk heraldik og er herunder retsformand for Lyon Court.

Heraldik
Skotland
Walkers

The Walkers er et dansk band, der havde sin storhedstid i glam rock-perioden i 1970'erne. Orkestret bestod af Torben Lendager (f. 1951, sang), Poul Dehnhardt (1947-2016, trommer), Jan Kanstrup Hansen (f. 1949, bas) og Gert Michelsen (f. 1946, guitar).

Walkers debuterede i ungdomsklubben på Smørumvej i Brønshøj i 1968 og udgav sin første plade året efter – singlen "Bang-Shang-A-Lang".

Blandt gruppens største singlepladehits kan nævnes: "Marry Me", "Sunshine", "Fire", "Little Kitty", "Striptease" og "Forever together". "Sha-la-la-la-la" er gruppens største hit – og siden hen et verdenshit med Vengaboys. Under gruppens storhedstid i begyndelsen af 1970'erneblev især Lendager et stort idol for skolepiger. Ofte var hans hjem under belejring af håbefulde unge piger.

Stort set alle gruppens sange blev skrevet af Lendager og Dehnhardt.

Gruppen opløstes da glam rock-perioden ebbede ud i 1977. Torben Lendager fortsatte i musikbranchen og har skrevet en række dansktop- samt Melodi Grand Prix sange sidenhen ("Kære lille mormor", "Hallo, Hallo" m.fl.). Poul Dehnhardt fortsatte en tid i bandet Boulevard.

Walkers gendannedes for en kort bemærkning i 1991, og på mere fast basis fra 2000, dog uden Jan Hansen. I juni 2006 stoppede Gert Michelsen i bandet.

Walkers gendannedes i 2009 med Torben Lendager og Poul Dehnhardt til en 40. års jubilæums party tour i 2009.

Diskografi

Studiealbums 
 Walkers (1972, LP)
 A Show Just For You (1974, LP)
 Forever Together (1975, LP)

Opsamlingsalbum 
 Greatest Hits (1976, LP)
 Walkers Greatest Hits (1994, CD)
 Walkers Greatest Hits (1997, CD)
 Sha-La-La-La-La Walkers Greatest Hits (2002, CD)
 Reinstalled (2003, CD)
 Alle Tiders – Forever (2006, CD)
 Dejlige Danske Walkers (2008, CD)
 Walkers 40 Years Jubilee CD/DVD Boxset (2009, CD)

Singler
 Bang-Shang-a-Lang, 1969
 Looky Looky, 1970
 Marry Me, 1971
 Dabadio-Dabadie, 1972
 Rosie, 1972
 Sunshine, 1972
 (We're Just A) Rock'n'Roll Band, 1973
 Fire, 1973
 Sha-La-La-La-La, 1973
 Do the Yo-Yo, 1974
 Let's Go, Let's Go, Let's Rock'n'Roll, 1974
 Little Kitty, 1974
 Strip Tease, 1974
 Baby Love, 1975
 Forever Together, 1975
 Wish I Could Give You Up, 1975
 Cinderella, 1976
 Dance On (Disco Darling), 1977
 I Wanna Boogie, 1977
 Baby, Now That I've Found You, 2001

Referencer

Eksterne henvisninger 
 Walkers på Discogs

Rockgrupper fra Danmark
Musikgrupper fra 1968
Børneorm

Børneorm er en infektion med rundormen Enterobius vermicularis, tidligere Oxyuris v., og er den almindeligste ormeinfektion i Danmark. Ormene er 1-2 cm lange og hvide, og ligner små stykker hvid sytråd, der bevæger sig. De lever i tarmen hos mennesker.

Det hyppigste symptom på børneorm er analkløe, der er mest viser sig om natten.

Hos piger og kvinder kan børneorm sprede sig til vagina og forårsage vaginitis (skedekatar) og i sjældne tilfælde endometrit (infektion af livmoderslimhinden). En del smittede udvikler gentagne infektioner, der kan være meget behandlingsresistente. Infektionen forsvinder dog ofte af sig selv efter nogle år.

Smitte sker alene fra menneske til menneske. I tyndtarmen klækkes æggene, og larverne udvikler sig gennem flere stadier til voksne orm, der sætter sig fast i tyktarmens slimhinde, hvor der sker en kønnet formering. Den gravide hun vandrer udenfor anus om natten, hvor hver hun kan lægge op til 20.000 æg. Børneorms hele livscyklus tager 2-6 uger.

Efter æggene er lagt, danner de sporer efter omkring 6 timer, hvis temperaturen er mellem 15 °C og 40 °C. Herefter kan de smitte næste vært eller smitte samme vært en gang til. Den intense analkløe gør, at der ofte sætter sig æg under fingerneglene, der herefter ubevidst føres op til munden under søvnen. Sporulerede æg er stabile i miljøet, hvor de kan holde sig levende i op til 2 uger og kan smitte gennem inhaleret støv. En bolig kan derfor hurtigt forurenes med æg, og smitten kan således spredes til resten af husstanden. Håndtering af sengetøj fra personer smittet med børneorm er en klar smitterisiko, idet æggene kan findes i støv og kan inhaleres. Gennem luften kan mad og legetøj forurenes med æg.

Børneorm forekommer hyppigst hos børn, men kan ses hos alle aldersgrupper og tilfælde uden ovenstående symptomer er sandsynligvis almindelige.

Diagnose stilles ved undersøgelse af et analtryk for ormeæg. Den såkaldte ”scotch-tape”-prøve er sædvanligvis diagnostisk. Ofte observeres orme omkring et barns anus eller i fæces.

Til behandling af børneorm benyttes ofte Mebendazol (Vermox). Hele husstanden bør behandles og behandlingen bør gentages efter 2 uger.

Smittede personer bør tage bad om morgenen for at fjerne så mange æg fra endetarmsåbningen som muligt. Hyppig skift af sengetøj og undertøj foreslås sammen med mebendazolbehandling, især i perioden 7.-10. dag efter en behandling. Det er vigtigt at vasketøj behandles således, at der ikke spredes æg i resten af boligen. Herudover foreslås det, at man klipper neglene på smittede personer, og at de bærer bomuldshandsker om natten, hyppig grundig rengøring især af soverum, undgå at støv kan forurene mad og undgå at spise i soveværelset.
Nogle mener at indtagelse af store mængder sukker kan bidrage til at fastholde infektion med børneorm og anbefaler fiberrig kost.

Eksterne henvisninger og kilder 

Børnesygdomme
Rundorme
Parasitiske rundorme
Moster

En moster er en persons mors søster og er genetisk beslægtet med personen.
En persons mosters mand kaldes for onkel.

Se også
Familie

Familierelationer

sv:Släktskapsrelationer#Släktskapstermer
Vilhelm 3. af Nederlandene

Vilhelm 3., født 17. februar 1817 i Bruxelles, død 23. november 1890 i Apeldoorn, var konge af Nederlandene og storhertug af Luxembourg 1849 – 1890. 

Han var søn af Vilhelm 2. af Nederlandene og Anna Pavlovna af Rusland, som var søster til tsar Alexander 1. af Rusland.

Biografi 
Allerede i begyndelsen af sin regeringstid kom han i modsætning til det liberale parti. I året 1862 afskaffede han slaveriet i hollandsk Vestindien. Da det Tyske forbund blev opløst i 1866, forsøgte han at frigøre Luxembourg og Limburg fra deres traditionelle forbindelse til de tyske områder – blandt andet forsøgte han at sælge Luxembourg til Frankrig, men dette blev stoppet af Preussen.

Han døde i 1890 som følge af en nyresygdom og efterfulgtes i Nederlandene af datteren Vilhelmine. Dengang anerkendte Luxembourg ikke kvindelig arvefølge, derfor blev den tidligere hertug af Nassau storhertug af Luxembourg i 1890.

Ægteskaber og børn 
Hans første ægteskab blev indgået i 1839 med Sophie af Württemberg (1818 – 1877). Med hende fik han sønnerne:
 Vilhelm (1840 – 1879; kronprins, død af en lungesygdom)
 Maurits (1843 – 1850)
 Alexander (1851 – 1884; kronprins)

Hans andet ægteskab blev indgået 7. januar 1879 med Emma af Waldeck-Pyrmont (1858 – 1934). Med hende fik han datteren:
 Vilhelmine af Nederlandene (1880-1962).

Eksterne links 

Konger af Nederlandene
Storhertuger af Luxembourg
Protestantiske monarker
Huset Oranien-Nassau
Ottoniske linje af Huset Nassau
Personer fra Bruxelles
Fyrster af Oranien